# Cosimo Fanzago

### A Wikipédiából, a szabad lexikonból.

Cosimo Fanzago (1591-1678) olasz építész és szobrász, a nápolyi barokk legkiemelkedőbb egyénisége.

## [szerkesztés] Életrajz

Clusone-ban született, Bergamo mellett 1591-ben bronzműves és építész család sarjaként. 1608-ban költözött Nápolyba, ahol szobrászatot tanult a toszkánai Angelo Landi műhelyében. Első lényeges alkotása Mario Carafa, Carafa kardinális rokonjának síremléke volt. Építészi karrierjét a San Potito tervezésével kezdte (a templomot 1669-re fejezte be). Nápolyban a bencések karolták fel, valamint Caracciolo herceg és a medinai herceg. Hamarosan saját műhelyet nyitott.

Mivel részt vett a Masaniello-felkelésben halálra ítélték és emiatt kénytelen volt több mint egy évtizedig Rómába menekülni. 1651-ben tért vissza Nápolyba, amikor megbízatást kapott a Santa Maria Egiziaca a Pizzofalcone valamint a Santa Teresa a Chiaia megépítésére. Utolsó nagyméretű munkája a Santa Maria Maggiore alla Pietrasanta átalakítása volt.

A Santa Maria Egiziaca a Pizzofalcone görög alaprajzú templom ötvözi a Bernini (Sant' Andrea al Quirinale templom, Róma) illetve Borromini (Sant'Agnese templom, Róma) által bevezetett újításokat.

87 évesen halt meg. Tanítványai között találjuk Lorenzo Vaccaro-t.

## [szerkesztés] Főbb munkái Nápolyban

- San Gennaro oszlop, Nápoly védőszentjének Szent Januariusnak a tiszteletére. Két további emlékoszlop építésében is közrejátszott: San Domenico emlékoszlop valamint a San Gaetano-szobor.
- a San Martino kolostor központi udvarának illetve portáljainak kialakítása.
- számos templom homlokzatának felújítása, átalakítása: Santa Maria degli Angeli alle Croci, Ascensione a Chiaia, Santa Maria della Sapienza, San Ferdinando.
- templomok oltárai: Santa Maria La Nova, SS. Severino e Sossio, Santa Maria di Costantinopoli, San Pietro a Maiella
- szökőkutak: Gigante és a Sebeto

Nápolyon kívüli híresebb munkáival találkozunk a Montecassinoi apátságban illetve a velencei San Nicola templomban.

## [szerkesztés] Külső hivatkozások

- http://www.wga.hu/frames-e.html?/html/f/fanzago/index.html Web Gallery of Art
- http://www.italycyberguide.com/Art/artistsarchite/fanzago.htm

A lap eredeti címe "http://hu.wikipedia.org../../../c/o/s/Cosimo_Fanzago_d844.html"

Kategóriák: Szobrászok | Építészek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Español
- Français
- Italiano
- Svenska